Document ID: 31999R1245

A Bizottság 1245/1999/EK rendelete
(1999. június 16.)
új takarmány-adalékanyagok engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 866/1999/EK bizottsági rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2] és különösen annak 9j. és 3. cikkére,
(1) mivel a 70/524/EGK irányelv előírja, hogy a tudományos és műszaki ismeretek fejlődésének figyelembevételével új adalékanyagok, illetve adalékanyagok új alkalmazásai engedélyezhetők;
(2) mivel egyes tagállamokban széles körben vizsgálták a "kötőanyagok, csomósodásgátlók és koagulálószerek" csoportjába tartozó "nátrolit-fonolit" megnevezésű új adalékanyagot; mivel az elvégzett vizsgálatok alapján úgy tűnik, hogy engedélyezni lehet ezt az új adalékanyagot;
(3) mivel egyes tagállamokban sikeresen vizsgáltak egy másik, a "kötőanyagok, csomósodásgátlók és koagulálószerek" csoportjába tartozó új adalékanyagot, a "vulkáni eredetű klinoptilolit"-ot; mivel az új adalékanyagot ideiglenesen engedélyezni kell;
(4) mivel új adalékanyagokra, illetve adalékanyagok új alkalmazásaira ideiglenes engedély adható, feltéve hogy azok takarmánybeli megengedett szintje nem káros az emberi vagy állati egészségre, illetve a környezetre, és nem károsítja a fogyasztót azáltal, hogy megváltoztatja az állati termékek jellemzőit, továbbá jelenléte ellenőrizhető a takarmányban és a rendelkezésre álló eredmények alapján ésszerűen feltételezhető, hogy takarmányozásbeli felhasználása előnyös hatást fejt ki a takarmány minőségi jellemzőire, illetve az állattenyésztésre;
(5) mivel a "nátrolit-fonolit" ideiglenes engedélye 1999. április 21-én lejárt; mivel ezért a jogbiztonság érdekében biztosítani kell e rendelet visszamenőleges hatályát;
(6) mivel az e rendeletben előírt intézkedések összhangban vannak a Takarmányok Állandó Bizottságának véleményével,
ELFOGADTA EZT A RENDELETET:
1. cikk
A "kötőanyagok, csomósodásgátlók és koagulálószerek" csoportjába tartozó "nátrolit-fonolit" E 566 takarmány-adalékanyagként a 70/524/EGK irányelvvel összhangban, az e rendelet I. mellékletében megállapított feltételekkel engedélyezett.
2. cikk
A "kötőanyagok, csomósodásgátlók és koagulálószerek" csoportjába tartozó "vulkáni eredetű klinoptilolit" 3. számú takarmány-adalékanyagként a 70/524/EGK irányelvvel összhangban, az e rendelet II. mellékletében megállapított feltételekkel engedélyezhető.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 1999. április 22-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. június 16-án.

Labels: 0
17
6